හෝමාගම ඩිපෝව මගින් හෝමාගම මැතිවරණ කොට්ඨාසයේ ග්‍රාමීය ප්‍රදේශවලට ධාවනය කළ බස්රථ රැසක් ධාවනය නොකිරීම නිසා මගීහු අසීරුවට පත්ව සිටිති.හෝමාගම සිට ධාවනය වූ වල්පිට, මුල්ලේගම හරහා අතුරුගිරිය, කිරිවත්තුඩුව ගල්කන්ද හරහා පිළියන්දල, හෙට්ටිගොඩ මාහේන පාර ඇතුළු ග්‍රාමීය ප්‍රදේශවලට ධාවනය කළ බස් රථ රැසක් ඇනහිට තිබේ.මේ පිළිබඳ හෝමාගම ඩිපෝවෙන් විමසූවිට පැවැසුවේ , ග්‍රාමීය ප්‍රදේශවලට යොදවා තිබු බස්රථ රැසක්ම මේවන විට විවිධ හේතු නිසාවෙන් ධාවනයෙන් ඉවත් කිරීමට සිදු වී ඇති බවයි.